מארקו יאריץ'

מארקו יאריץ' (בסרבית קירילית: Марко Јарић; נולד ב-12 באוקטובר 1978 בבלגרד, יוגוסלביה) הוא כדורסלן עבר סרבי ששיחק בעמדת הקלע באירופה וב-NBA, וייצג גם את נבחרת הכדורסל של יוגוסלביה.

קריירה 
יאריץ' שיחק לראשונה בצורה מקצוענית בקבוצה פריסטרי מיוון. לאחר שנתיים ביוון, יאריץ' עבר לקבוצת טים סיסטם בולוניה מאיטליה. בשנת 2000 הוא נבחר במקום ה-30 בדראפט על ידי הלוס אנג'לס קליפרס אך החליט להישאר באירופה ועבר אל היריבה העירונית של טים סיסטם, קינדר בולוניה. יאריץ' הפך לשחקן היחיד בתולדות הליגה האיטלקית שהיה שותף פעמיים ברציפות לזכייה באליפות בשתי קבוצות שונות, עם טים סיסטם ב-2000 ועם קינדר ב-2001. לאחר שנתיים בקינדר, יאריץ' חתם בקבוצת לוס אנג'לס קליפרס שבחרה בו בדראפט. לאחר שלש עונות במדי הקליפרס, יאריץ' עבר בטרייד למינסוטה טימברוולבס תמורת סם קאסל. בדצמבר 2009, עבר לשחק בקבוצת הכדורסל הספרדית  ריאל מדריד.

יאריץ' שיחק בנבחרת יוגוסלביה באליפות אירופה בכדורסל 2001 ובאליפות העולם 2002, ועזר לה לזכות במדליית הזהב בשתי התחרויות, כאשר באליפות הראשונה הוא נבחר לחמישיית הטורניר. הוא שיחק גם בנבחרת יוגוסלביה באליפות אירופה עד גיל 22 בשנת 1998, וזכה איתה בזהב.

יאריץ' התחתן עם הדוגמנית אדריאנה לימה בשנת 2009, ולהם נולדו שני ילדים. בשנת 2016 התגרשו.

קישורים חיצוניים

 דף השחקן ב-NBA.com

כדורסלני פריסטרי אתונה
כדורסלנים סרבים
כדורסלני פורטיטודו בולוניה
כדורסלני וירטוס בולוניה
כדורסלני ממפיס גריזליס
כדורסלני מינסוטה טימברוולבס
כדורסלני לוס אנג'לס קליפרס
כדורסלנים יוגוסלבים
כדורסלני ברוקלין נטס
כדורסלני ריאל מדריד
כדורסלני מנס סאנה סיינה
בחירות דראפט של לוס אנג'לס קליפרס
סרבים שנולדו ב-1978